
Определение №220/13.04.2018 по ч. търг. д. №977/2018 на ВКС, ТК, II т.о.
 


 	
	 О П Р Е Д Е Л Е Н И Е	
	 	
	№ 220София, 13.04.2018 г.	
	 	
	ВЪРХОВЕН КАСАЦИОНЕН СЪД – търговска колегия, второ търговско отделение, в закрито заседание на единадесети април две хиляди и осемнадесета година в състав:	
	 	
	 Председател: Камелия Ефремова	
	 	
	 Членове: Бонка Йонкова	
	 	
	 Евгений Стайков	
	 	
	като изслуша докладваното от съдията Е.Стайков ч. т.д. №977/2018г. по описа на ВКС, ТК, взе предвид следното:	
	 	
	 	
		
		
	Производството е по чл. 274 ал. 2 ГПК, образувано по частна жалба на [фирма] срещу определение №454 от 06.02.2018г., постановено по ч. гр. д.№303/2018г. по описа на Софийски апелативен съд, т. о., 5 с-в, с което е оставена без разглеждане частна жалба вх.№168777/13.12.2017г. на [фирма] срещу определение №7339/07.12.2017г. по т. д.№7126/2013г. на СГС, ТО, VІ-18 с-в. 	
	 	
	 В частната жалба се поддържа, че обжалваното определение е неправилно и следва да бъде отменено. Излагат се съображения в подкрепа на тезата на жалбоподателя, че определението на съда по несъстоятелност, постановено по чл. 638 ал. 3 ТЗ, подлежи на въззивно обжалване пред апелативен съд. Сочи се, че доколкото този въпрос е част от предмета на тълкувателно дело №1/2017г. на ВКС, ОСТК, производството по настоящата частна жалба следва да бъде спряно до произнасянето от ВКС по цитираното тълкувателно дело.	
	 	
	 Върховният касационен съд, търговска колегия, състав на второ отделение, след като прецени данните по делото, приема следното:	
	 	
	 С обжалваното определение въззивният състав от САС е оставил без разглеждане частната жалба на [фирма] срещу определение на СГС №7339/07.12.2017г. по т. д.№7126/2013г. в частта му, с която предоставеното разрешение по чл. 638 ал. 3 ТЗ е поставено под срок и условия, а именно: до приемане на вземането на [фирма] по чл. 693 ТЗ или приемане на решение от събранието на кредиторите по чл. 677 ал. 1 т. 8 ТЗ за осребряване на имуществото от масата на несъстоятелността на длъжника [фирма] /н./, независимо което от двете настъпи първо. Въззивният състав е приел, че частната жалба е недопустима, тъй като с нея се обжалва съдебен акт – определение по чл. 638 ал. 3 ТЗ, което не подлежи на инстанционен контрол.	
	 	
	 С разпореждане от 24.01.2017г. председателят на ВКС е разпоредил образуване на т. д.№1/2017г. по описа на ВКС, ОСТК, в което в т. 6 е включено приемане на тълкувателно решение и по следния въпрос: „Подлежи ли на обжалване определението по чл. 638 ал. 3 ТЗ?”. Поставеният в разпореждането от 24.01.2017г. въпрос е идентичен със спорния въпрос по настоящата частна жалба, поради което на основание чл. 292 ГПК настоящият състав	
	 	
	ОПРЕДЕЛИ:	
	 	
	 СПИРА на основание чл. 292 ГПК производството по ч. т.д.№977/2018г. по описа на ВКС, ТК, второ отделение, до приключване на производството по т. 6 от тълк. дело №1/2017г. за приемане на тълкувателно решение на съдиите от Търговска колегия на ВКС.	
	 	
	 Определението не подлежи на обжалване.	
	 	
	 ПРЕДСЕДАТЕЛ: 	
	 	
	 ЧЛЕНОВЕ: 	

